- Hindi News
- National
- निगम बहा रहा इतना पीने का पानी! कोई सींच रहा खेत, कोई टैंकर में लेकर बिल्डिंग बनाने में कर रहा उपयो
निगम बहा रहा इतना पीने का पानी! कोई सींच रहा खेत, कोई टैंकर में लेकर बिल्डिंग बनाने में कर रहा उपयोग
ट्रिक ऐसी कि चोरी भी नहीं कह सकते : चूंकि बर्बाद हो रहे पानी को बीच से ही उपयोग में लिया जा रहा है, इसलिए इसे पानी की चोरी भी नहीं कहा जा सकता। आरटीओ की बिल्डिंग बना रहे ठेकेदार भूपेंद्र राजपूत का कहना है कि व्यर्थ बह रहे इस पानी को उपयोग कर रहे हैं। उनकी साइट पर एक बोर भी है। निगम कमिश्नर कौशलेंद्र सिंह का कहना है कि एयर वॉल्व से इतना ज्यादा पानी क्यों और कब से बह रहा है इसकी जानकारी लेंगे। लीकेज सुधार कार्य चल रहा है। कोशिश है कि पानी की बर्बादी रोकी जा सके। फोटो - साजिद खान
सागर | यह राजघाट के पीने के पानी की बर्बादी की इंतहा ही कही जाएगी। डुगडुगी पहाड़ी के नीचे लगी एयर वॉल्व से राेज लाखों लीटर पानी व्यर्थ बह रहा है। आमतौर पर एयर वॉल्व से पानी बहता है, लेकिन इतना भी नहीं। यहां करीब 50 फीट दूरी तक पानी की फुहार गिर रही है। पहाड़ी से बहकर आ रहे इस पानी के व्यावसायिक उपयोग का तरीका भी अजब है। पास में ही बन रही आरटीओ की नई बिल्डिंग के निर्माण के अलावा और पथरिया जाट रोड के दूसरी तरफ खेत को इसी पानी से सींचा जा रहा है। पाइप के जरिए पानी को साइट और खेत तक लाया जा रहा है।
tgl_Latn sot_Latn hin_Deva hin_Deva hin_Deva hin_Deva